เรื่องร้องเรียน: ผู้หญิงเร่ร่อน สอบถามเบื้องต้น สติดี บอกว่ามีบ้านแต่ไม่ยอมกลับไปนอนที่บ้าน เคยมาอยู่แบบนี้แล้วเมื่อหลายเดือนก่อน แต่ตอนนี้กลับมาเร่ร่อนเหมือนเดิม บางครั้งมีประจำเดือน ก็นั่งตามพื้นเลอะเทอะ อยากให้พาเธอกลับบ้าน เพราะเวลสกลางคืนมันอันตรายกับเธอ เวลาประมาณ17.00-07.30จะมานอน แถวๆหน้าแบงค์ไทยพาณิชย์ /หน้า 7-11ข้างแบงค์ไทยพาณิชย์
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า ฝ่ายพัฒนาชุมชนเเละสวัสดิการสังคมประสานเจ้าหน้าที่เทศกิจลงพื้นที่ตรวจสอบเรื่องร้องเรียนกรณีผู้หญิงเร่ร่อนจะมานอน แถวๆ หน้าแบงค์ไทยพาณิชย์/หน้าเซ่เว่น ข้างแบงค์ไทยพาณิชย์ จากการตรวจสอบเจ้าหน้าที่ธนาคารแจ้งว่าคนเร่ร่อนไม่มานอนบริเวณนี้เป็นเวลา 2 วันแล้วแต่จะพบเห็นอยู่บริเวณ                วัดเจ้ามูล เจ้าหน้าที่จึงลงพื้นที่ตรวจสอบที่วัดเจ้ามูลพบหญิงเร่ร่อนรายดังกล่าวอยู่ที่วัด จากการสอบถามข้อมูล           คนเร่ร่อนชื่อนางสาวสุตรี  สายทอง อายุ 26 ปี เคยแต่งงานมีบุตรแต่แยกทางกับสามีมานานแล้วตอนนี้บุตรอยู่            กับสามี ส่วนตัวเองมีบ้านอยู่ซอยเพชรเกษม 79 อาศัยอยู่กับยาย มีปัญหากับยายจึงออกมานอนข้างนอก เจ้าหน้าที่ที่วัดแจ้งว่าเคยพากลับบ้านไปครั้งนึงแล้วแต่คนเร่ร่อนกลับมาเหมือนเดิม และเจ้าหน้าที่สำนักงานเขต            จะพาไปส่งบ้าน แต่คนเร่ร่อนปฏิเสธการให้ความช่วยเหลือ เจ้าหน้าที่ได้เเจ้งการห้ามนอนในที่สาธารณะ           โดยพระราชบัญญัติรักษาความสะอาดเเละความเป็นระเบียบเรียบร้อยของบ้านเมือง พ.ศ. 2537  ระบุว่าห้ามมิให้ผู้ใด ยืน นั่งหรือนอนบนราวสะพาน หรือนอนในที่สาธารณะ มาตรา 52 ผู้ใดฝ่าฝืนหรือไม่ปฏิบัติตามมาตรา 37            มีโทษปรับไม่เกิน 500 บาท และคนเร่ร่อนยืนยันว่าจะไม่มานอนข้างนอกอีกจะเดินกลับบ้านเย็นนี้
ความเห็นของผู้แจ้ง: ขอบพระคุณมากค่ะอยากให้เค้ากลับบ้านไม่อยากให้เสี่ยงภัยข้างนอก
พื้นที่: แขวงวัดท่าพระ เขตบางกอกใหญ่ กรุงเทพมหานคร